b'\n_START_ARTICLE_\nLoppusointu\n_START_PARAGRAPH_\nLoppusointu eli riimi tarkoittaa runoudessa s\xc3\xa4keiden lopputavujen \xc3\xa4\xc3\xa4nteellist\xc3\xa4 yht\xc3\xa4l\xc3\xa4isyytt\xc3\xa4._NEWLINE_Sanojen loppuosan samankaltaisuutta voidaan kutsua puhekieless\xc3\xa4 rimmaamiseksi. Kahdesta kesken\xc3\xa4\xc3\xa4n rimmaavasta sanasta voidaan k\xc3\xa4ytt\xc3\xa4\xc3\xa4 nimityst\xc3\xa4 riimipari. Riimipareja ovat esim. "luu" ja "suu" \xe2\x80\x93 n\xc3\xa4iss\xc3\xa4 on lyhyt loppusointu. Pitki\xc3\xa4 ovat esim. "taateli" ja "kaateli"._NEWLINE_Loppusointuja k\xc3\xa4ytet\xc3\xa4\xc3\xa4n esimerkiksi seuraavassa runossa:_NEWLINE_"Tarhap\xc3\xb6ll\xc3\xb6 se oksallansa_NEWLINE_laululintuja kuulee_NEWLINE_Makumestari olevansa_NEWLINE_laulun maassa luulee"_NEWLINE_(Eino Leino, Tarhap\xc3\xb6ll\xc3\xb6)_NEWLINE_Riimiparin \xc3\xa4\xc3\xa4nteellinen yht\xc3\xa4l\xc3\xa4isyys lasketaan viimeisen nousutavun (eli viimeisen painollisen tavun) ensimm\xc3\xa4isest\xc3\xa4 vokaalista. Riimej\xc3\xa4 eiv\xc3\xa4t siis ole "koira" ja "kissa" tai "lakana" ja "orpana", sill\xc3\xa4 niiss\xc3\xa4 loppusointua muistuttava samankaltainen osuus alkaa painottomasta tavusta.'